钦定古今图书集成/明伦汇编/人事典/第019卷 > 《释名》 > 《释形体》
## 钦定古今图书集成/明伦汇编/人事典/第019卷 > 《释名》 > 《释形体》

足，续也。言续胫也。

髀，卑也，在下称也。

股，固也，为强固也膝，伸也，可屈伸也。

脚却也。以其坐时却在后也。

胫，茎也。直而长，似长茎也。

膝头曰䏝。䏝，围也，因形团圜而名之也。

或曰：“蹁，蹁扁也，亦因形而名之也。”

“趾”，止也。言行一进一止也。

蹄底也。

踝，确也，居足两旁，硗确然也，亦因其形踝踝然也。
足后曰跟，在下旁著地，一体任之，象木根也。

踵，锺也。锺，聚也。上体之所钟聚也。